ભગવાન જગન્નાથની રથયાત્રાને લઇને શહેર પોલીસે કરી તમામ તૈયારીઓ પૂર્ણ | ahmedabad rath yatra 2016 - Sambhaav News
અમદાવાદ : ભગવાન જગન્નાથની રથયાત્રાને ગણતરીનાં દિવસો બાકી રહયા છે. ત્યારે શહેરપોલીસે તમામ તૈયારીઓ પૂર્ણ કરી દીધી છે.139મી રથયાત્રામાં શાંતિપૂર્ણ માહોલ જાળવી રાખવા માટે શહેર પોલીસ સજ્જ થઈ ગઈ છે .અતિ સંવેદનશીલ ગણાતા વિસ્તારમાં બહારથી પોલીસ ફોર્સ મંગાવવામાં આવી છે.દરિયાપુર,શાહપુર જેવા સંવેદનશીલ વિસ્તારમાં 80 જવાનોની નાગાલેન્ડની ફોર્સ રોજ સાંજે ફુટ પેટ્રોલીંગ કરી રહી છે.
દરિયાપુરના રૂટ પર 47 જેટલા સીસીટીવી કેમેરા પણ લગાવવામાં આવ્યા છે.એસઆરપીનો કાફલો પણ વિસ્તારમાં તહેનાત કરાયો છે.રોજ સાંજે બેથી ત્રણ વખત ડ્રોન દ્વારા પૂરા વિસ્તારમાં ચાલી રહેલી હિલચાલની સમીક્ષા પણ કરાઇ રહી છેસૌથી મોટા ગણાતા રથયાત્રાના બંદોબસ્તમાં આસામની એક ટુકડી અને એક નાગાલેન્ડની એક ટુકડી હાલ અમદાવાદમાં તહેનાત કરી દેવા માં આવી છે.
આસામની ટુકડી માં 72 જવાન છે અને નાગલેન્ડ ની ટુકડી માં 80 જવાન છે.જેમાં મહિલા કર્મીઓ નો પણ સમાવેશ થઇ રહ્યો છે .બને ટુકડીનાં કૌશલય એવું છે કે માઈન્ડ થી એકદમ શાર્પ અને ફાયરિંગ માં માસ્ટરી ધરાવે છે.સંવેદનશીલ વિસ્તાર એવા દરિયાપુર, શાહપુર, રખિયાલ, જમાલપુરમાં હાલ આ બંને ટુકડીઓ ફુટ પેટ્રોલીંગ કરી રહી છે.
રથયાત્રામાં કોઇ છમકલાં કે કોમી તોફાનો ન થાય તે માટે થઇને શહેર પોલીસ, ક્રાઇમબ્રાંચ, એટીએસ જેવી સુરક્ષા એજન્સીઓ ખડેપગે રહેવા તૈયાર થઇ ગઇ છે…વાત કરવામાં આવે તો આ વર્ષે શહેરમાં નીકળનારી રથયાત્રાની સાથે રમઝાનનો તહેવાર પણ હોવાથી બહારથી વધુ પોલીસ ફોર્સ મંગાવવામાં આવ્યો છે.બીજીબાજુ ક્રાઇમબ્રાંચ તથા એટીએસે કોઇ છમકલાં ન થાય તે માટે થઇને ગુનાહિત ઇતિહાસ ધરાવતા ભાંગફોડિયા શખ્સો પર બાજ નજર રાખવાનું કાયમ રાખ્યું છે.
પોળમાં આવેલા મકાનના ધાબા પર પણ કોઇ પથ્થર ન હોય તે માટે થઇને પોલીસ ધાબા ચેકિંગ પણ હાથ ધરી રહી છે.સીસીટીવી કેમેરાનું ત્રણ સેન્ટર પર મોનિટરીંગ કરવામાં આવશે.રથયાત્રામાં જમાલપુરથી લઇને તમામ રૂટ પર એક એક ડ્રોન કેમેરાનો ઉપયોગ કરવામાં આવશે.સાંજે સ્થાનિક પોલીસ ડ્રોન સાથે એક્સપર્ટ બોલાવી વિસ્તારની ચકાસણી કરે છે.તેના ફોટો અને વિડીયો કોમ્પ્યુટરમાં સેવ કરી તેના પરથી આગળ કેવી રીતે કામગિરી હાથમાં લેવી તેની ભૌગોલિક પરિસ્થિતી પામીને પોલીસ કર્મચારીઓને તાલીમ અપાતી હોય છે.
139મી રથયાત્રા પણ શાંતિપૂર્ણ માહોલમાં સંપન્ન થાય તે માટે સંવેદનશીલ વિસ્તારમાં પોલીસે પણ એક્શન પ્લાન ઘડવાની સાથે સાથે તેમના વિસ્તારમાં રહેતા ગુનાહિત ઇતિહાસ ધરાવતા લોકોનું લીસ્ટ તૈયાર કરી તેઓને પાસા અથવા તડીપાર કરવાની પણ સાથો સાથ કામગિરી ચાલુ કરી દેવાઇ છે.